ҰБТ: Тыйым салынған заттармен ұсталғандар оқуға түсу мүмкіндігінен айырылады
DATE: 18:05, 11 Маусым 2020 | GMT +5
TITLE: ҰБТ: Тыйым салынған заттармен ұсталғандар оқуға түсу мүмкіндігінен айырылады
URL: https://kaz.inform.kz/news/ubt-tyyym-salyngan-zattarmen-ustalgandar-okuga-tusu-mumkindiginen-ayyrylady_a3660713/
META: DATE: 18:05, 11 Маусым 2020 | GMT +5
TOTAL WORDS: 98
AUTHOR(S):
TEXT: «Биылдан бастап Ұлттық бірыңғай тест ережелерінің сақталуын бақылауды қатаңдаттық. Біріншіден, тест тапсырушыдан өткізу пунктіне кіру барысында тыйым салынған заттар, яғни смартфон, шпаргалка табылса, оны ҰБТ тапсыруға жібермейміз. Талапкер биыл ҰБТ тапсыру мүмкіндігінен айырылады. Бұл, жаңа ереженің ерекшелігі», - деді ол министрліктің Facebook-парақшасында өткен онлайнбрифинг барысында. Сонымен қатар орталық басшысы осы жылдың 25 тамызына дейін ҰБТ өткізілген аудиториялардан түсірілген бейнежазбалардың барлығы қаралатындығын және талдау жасалатындығын айтты. «Егер, ережені бұзу фактісі анықталса, онда ҰБТ нәтижесін және грант беру конкурсының нәтижесін жоюға мүмкіндік алып отырмыз. Сондықтан барлық ҰБТ тапсырушыларды өз біліміне сенуге, тыйым салынған заттарды әкелмеуді өтінеміз», - деді Дидар Смағұлов
